ગોવાઃ ગોવામાં નદી પર બનેલો પુલ તૂટવાની ઘટના સામે આવી છે. પુલ તૂટવાથી લગભગ 50 લોકો નદીમાં તણાયા છે. જેમાંથી 2 લોકોના મૃતદેહ મળી આવ્યા છે. જ્યારે 30 લોકો હજી પણ ગુમ છે. ગુમ થયેલા લોકોની ભાળ મેળવવા માટે રેસ્ક્યુ ઓપરેશન હાથ ધરવામાં આવ્યું છે. દુર્ધટના દક્ષિણ ગોવાના કુરચોરેમમાં ગુરૂવારે સાંજે લગભગ 6.30 વાગે બની હતી. જ્યાંથી સંવોર્દેમ નદી પસાર થાય છે. જેની પર પગથી ચાલી શકાય તેવો પુલ હતો. આ પુલ પુર્તગાલી શાસનમાં બનાવવામાં આવ્યો હતો. અત્યાર સુધી 15 લોકોને બચાવી લેવામાં આવ્યાં છે. 5 લોકોને હોસ્પિટલમાં દાખલ કરવામાં આવ્યાં છે.